b'\n_START_ARTICLE_\nZmaj v Postojnski jami\n_START_PARAGRAPH_\nZmaj v Postojnski jami je pripovedka, saj je krajevno in \xc4\x8dasovno dolo\xc4\x8dena. Gre za kraj\xc5\xa1o literarno pripoved.\n_START_SECTION_\nUvod\n_START_PARAGRAPH_\nLjudska pripovedka Zmaj v Postojnski jami spada med razlagalne pripovedke, saj razlaga pojav oziroma dejstvo. V obravnavanem delu je ta pojav smrt zmaja in dogodki povezani z njo. Pravljico Zmaj v Postojnski jami sta napisala in uredila Silvo Fatur in Sre\xc4\x8dko \xc5\xa0ajn. Knjiga Zmaj v Postojnski jami je bila prvi\xc4\x8d izdana leta 1991._NEWLINE_Tematika zmaja v Postojnski jami je \xc5\xa1e danes aktualna. Leta 2005 je iz\xc5\xa1la pravljica z naslovom Zmaj\xc4\x8dek Jami v Postojnski jami avtorja Bojana B. Bite\xc5\xbenik. Pravljica je bila prevedena v nem\xc5\xa1ki, italijanski in angle\xc5\xa1ki jezik._NEWLINE_Pomen obravnavane pravljice je \xc4\x8dutiti bolj na lokalni ravni. Bralec skozi zgodbo na primer izve zakaj pravimo Postojn\xc4\x8danom torbarji (\xc2\xbbHvale\xc5\xbeni in presre\xc4\x8dni Postojnci so iz zmajeve ko\xc5\xbee izdelali torbo najprej pastirju Jakobu, potem pa \xc5\xa1e sebi in vsem, ki so tiste dni pri\xc5\xa1li naokoli. In od tedaj se Postojncem zafrkljivo re\xc4\x8de tudi torbarji.\xc2\xab) in kje ti\xc4\x8di vzrok, da na postojnskem pravijo doma\xc4\x8di slivovki zmajeve solze (\xc2\xbbNazdravili so si s \xc5\xa1ilcem mo\xc4\x8dnega, s pravo doma\xc4\x8do slivovko, ki ji od tedaj rekajo zmajeve solz.\xc2\xab).\n_START_SECTION_\nAnaliza pravljice\n_START_PARAGRAPH_\nV davnih \xc4\x8dasih je \xc5\xbeivel nenavadni jamski zmaj, ki je \xc5\xbeivel v Postojnski jami. Slovel je bo glasnem rjovenju. Postojn\xc4\x8dani so zmaja umirili le tako, da so ga nahranili z jagnjeti in teleti. Stra\xc5\xa1en je bil tudi zmajev ogenj. Postojn\xc4\x8dani so se po\xc5\xa1asti zelo bali, zato so skupaj z \xc5\xbeupanom iskali re\xc5\xa1itev, kako bi zmaja pokon\xc4\x8dali. Re\xc5\xa1itve se jim ni uspelo domisliti, dokler se niso nekega pomladanskega dne spomnili na bistrega in iznajdljivega pastirca, ki mu je bilo ime Jakob. \xc5\xbdivel je nedale\xc4\x8d stran od Postojne, in sicer v \xc5\xa0mihelu pod Nanosom. Postojn\xc4\x8dani so pogumnega pastirja sprejeli ob polno zalo\xc5\xbeeni mizi v upanju, da jim bo zaupal, kako naj nevarnega zmaja ubijejo. Jakob je kon\xc4\x8dal obisk z obljubo, da bo zmaja pokon\xc4\x8dal sam. Pastir\xc4\x8dek je vsak dan razmi\xc5\xa1ljal, kako naj se zmaja znebi. Spomnil se je ukane z \xc5\xbeivim apnom. Vedel je, da apno prelito z vodo za\xc5\xa1umi, zavre in v hipu uni\xc4\x8di vse \xc5\xbeivo. V Postojni so ga me\xc5\xa1\xc4\x8dani radovedno pri\xc4\x8dakali. Jakob je me\xc5\xa1\xc4\x8danom velel, da ubijejo najve\xc4\x8dje tele v mestu in ga napolnijo z \xc5\xbeivim apnom. Pripravljeno \xc5\xbeival so odnesli nad vhod v Postojnsko jamo in \xc4\x8dakali, da se po\xc5\xbere\xc5\xa1ni zmaj spet prika\xc5\xbee. Ko so zasli\xc5\xa1ali zmajevo rjovenje, je ve\xc4\x8dina me\xc5\xa1\xc4\x8danom pobegnila. Le pe\xc5\xa1\xc4\x8dica najpogumnej\xc5\xa1ih je ostala zvesta Jakobu. Pastirec je po\xc4\x8dakal na pravi trenutek in z apnom napolnjeno \xc5\xbeival vrgel zmaju naravnost v \xc5\xberelo. Takoj ko se je zmaj po obedu napil vode, je \xc5\xbeivo apno za\xc4\x8delo delovati. Zmaju je v trebuhu kuhalo, vrelo, \xc5\xbegalo \xe2\x80\xa6 Ko je pastirec Jakob zasli\xc5\xa1al stra\xc5\xa1en pok, si je oddahnil, saj je vedel, da je stra\xc5\xa1nega zmaja razneslo. Vsi so si oddahnili, zlasti pa va\xc5\xa1\xc4\x8dani sosednjega Velikega Otoka, saj velike po\xc5\xa1asti ni bilo ve\xc4\x8d.\n_START_SECTION_\nJakobova zunanjost\n_START_PARAGRAPH_\nMarjan Man\xc4\x8dek, ki je slikanico Zmaj v Postojnski jami ilustriral, je Jakoba naslikal v pastirskih obla\xc4\x8dilih. Glavni junak nosi hla\xc4\x8de do kolen rjave barve in preprosto majico. Ilustrator ga \xc4\x8disto na vseh slikah upodablja z dvema predmetoma: klobukom in palico.\n_START_SECTION_\nJakobovo \xc5\xbeivljenje\n_START_PARAGRAPH_\nPodoba Jakoba v slikanici nam nakazuje, da ga je delo pastir navdu\xc5\xa1evalo in da je delo z veseljem opravljal. Jakob pa ni le pasel. Iz naslednje povedi razberemo, da je prisko\xc4\x8dil na pomo\xc4\x8d pri delu tudi ostalim, kar je na neki na\xc4\x8din dokaz tudi za njegovo marljivost in delavnost._NEWLINE_\xc2\xbbSpomnil se je, da je ondan pomagal sosedu v bli\xc5\xbenjem gozdu zlo\xc5\xbeiti apnenico.\xc2\xab\n_START_SECTION_\nJakobov karakter\n_START_PARAGRAPH_\nOb analizi zgornjega navedka ugotovimo, da je bil Jakob zanesljiv fant. Obljubo, katero je izrekel Postojn\xc4\x8danom, je dr\xc5\xbeal. Jakobova lastnost je tudi skromnost, ki se odra\xc5\xbea v zahvali za pogostitev in veselju za skromno darilo, ki so mu ga podarili Postojn\xc4\x8dani, ob koncu zgodbe._NEWLINE_\xc2\xbbOb svoji \xc4\x8dredici je poslej vsak dan razmi\xc5\xa1ljal, kako bi zmaja vendarle ugonobil. In iznenada se mu je posvetilo. Spomnil se je, da je ondan pomagal sosedu v bli\xc5\xbenjem gozdu zlo\xc5\xbeiti apnenico. Vedel je, kako se \xc5\xbege apno in kako se \xc5\xbeivo apno umori. \xc4\x8ce ga polije\xc5\xa1 z vodo, zacvr\xc4\x8di in za\xc5\xa1umi, zavre, zakipi in se strahotno razgreje, da v hipu iz\xc5\xbege vse \xc5\xbeivo. In ko je zve\xc4\x8der vse \xc5\xa1e enkrat dobro premislil, je vedel: zmaja bo pokon\xc4\x8dalo \xc5\xbeivo apno.\xc2\xab \xc2\xbbSlovel je dale\xc4\x8d naokoli kot bistroumen, iznajdljiv in pogumen fant.\xc2\xab_NEWLINE_Jakob je bil bister fant, kar dokazuje njegova ideja, kako pokon\xc4\x8dati zmaja. Na podlagi izku\xc5\xa1nje iz vsakdanjega \xc5\xbeivljenja je poiskal re\xc5\xa1itev, s katero je pokon\xc4\x8dal zmaja. Na neki na\xc4\x8din ga odlikuje tudi iznajdljivost._NEWLINE_\xc2\xbbKomaj se je zasli\xc5\xa1alo strahotno rjovenje, je \xc4\x8dakajo\xc4\x8dim me\xc5\xa1\xc4\x8danom stopil strah v kosti in pobrisali so jo, da ni bilo za njimi ne duha ne sluha. S pastircem Jakobom ji je ostalo le nekaj najbolj pogumnih.\xc2\xab_NEWLINE_Svoj pogum doka\xc5\xbee na dva na\xc4\x8dina. Prvi\xc4\x8d se pogum odra\xc5\xbea, ko sprejme nalogo kljub njeni zahtevnosti. Drugi\xc4\x8d pa se pogum poka\xc5\xbee, ko se jamskega zmaje \xc4\x8disto ni\xc4\x8d ne ustra\xc5\xa1i.\n_START_SECTION_\nDogajalni prostor\n_START_PARAGRAPH_\nCelotna pravljica se dogaja v resni\xc4\x8dnih krajih in sicer na obmo\xc4\x8dju Postojne in njene okolice.\n_START_SECTION_\nBo\xc4\x8dka bajka o zmaju\n_START_PARAGRAPH_\nV votlemu Bo\xc4\x8du je jezero, kjer je neko\xc4\x8d \xc5\xbeivel zmaj. Imel je plavuti in peruti. Ko je bilo slabo vreme, je zmaj postajal nervozen. Neko\xc4\x8d, ko je bil v okolici Bo\xc4\x8da hud vihar, je zmaj letel iz votline na pol\xc4\x8danski strani Bo\xc4\x8da proti Polskavi. Vihar je ruval drevje in zasul polj\xc4\x8dansko dolino s kamenjem. Ko je zmaj priletel do Polskave, je strela tre\xc5\xa1\xc4\x8dila vanj in ga ubila._NEWLINE_Pravljica je bila izdana v zbirki Farice, leta 1998.\n_START_SECTION_\nZmaj v Logarski dolini\n_START_PARAGRAPH_\nKjer danes le\xc5\xbei Logarska dolina, je bilo neko\xc4\x8d veliko jezero. V njem je \xc5\xbeivel po\xc5\xbere\xc5\xa1ni zmaj, kateremu so Lu\xc4\x8dani in Sol\xc4\x8davani vsak dan pripeljali eno deklico. Zmaj je tako pojedel \xc5\xbee skoraj vsa dekleta v dolini. med \xc5\xbeivimi jr ostala le \xc5\xa1e grajska h\xc4\x8di. Gra\xc5\xa1\xc4\x8dak je obljubil mladeni\xc4\x8du, ki mu uspe ubiti zmaja, grad in svojo h\xc4\x8der. Prvi, ki se je opogumil, je bil grajski hlapec. Ta mu je odsekal le eno stransko glavo. Ranjeni zmaj je prestra\xc5\xa1enega hlapca pojedel. Drugi, ki se je spopadel z velikim zmaje, je bil drvar. Tudi on je zmaju odsekal stransko glavo. Tretji se je zmaju postavil po robu pastir. Ubil je najve\xc4\x8djega vola in ga napolnil z \xc5\xbeivim apnom. Vola je prinesel k jezeru in \xc4\x8dakal, dokler se zmaj ni prikazal. La\xc4\x8den zmaj je vola v trenutku pojedel. Peko\xc4\x8do bole\xc4\x8dino je sku\xc5\xa1al ubla\xc5\xbeiti s pitjem hladne jezerske vode. Ko je popil celo jezero, je umrl. Pastir se je o\xc5\xbeenil z mlado grajsko h\xc4\x8derko._NEWLINE_Pravljica je bila izdana v zbirki Pal\xc4\x87ek v \xc4\x8dedri, leta 1959.\n_START_SECTION_\nZmaj pod Raduho\n_START_PARAGRAPH_\nPod Raduho planino je stal mogo\xc4\x8den grad. V njem sta \xc5\xbeivela kruti gra\xc5\xa1\xc4\x8dak in njegova prelepa h\xc4\x8dera. Gra\xc5\xa1\xc4\x8dak je tla\xc4\x8dane pretepal z bi\xc4\x8dem in jih zapiral v je\xc4\x8do, kjer so umirali od lakote. Dobra vila se je odlo\xc4\x8dila, da izpolni pro\xc5\xa1nje tla\xc4\x8danov. Od\xc5\xa1la je na grad, kjer je gra\xc5\xa1\xc4\x8daka prosila, da izpusti hlapce, ki umirajo v je\xc4\x8di. Gra\xc5\xa1\xc4\x8dak pa je pogumno vilo oplazil z bi\xc4\x8dem. Ta je preklela hudobnega gra\xc5\xa1\xc4\x8daka z naslednjimi besedami:\xc2\xa0\xc2\xbbOj, gra\xc5\xa1\xc4\x8dak res si huj\xc5\xa1i kakor vrag! Tvoj grad naj se pogrezne v zemljo, ti pa se spremeni v zmaja! In zmaj ostane vse dotlej, dokler ti lastna h\xc4\x8di ne bo pote\xc5\xa1ila gladu (lakote) z jetri rodnega otroka!\xc2\xab. Zgodilo se ja to\xc4\x8dno tako: grad se sesul v razvaline in gra\xc5\xa1\xc4\x8dak je postal zmaj. Zmaj je pod Raduho od tedaj naprej vsak dan kradel bli\xc5\xbenjim pastirjem ovce. Neka dne pa se je najmlaj\xc5\xa1i med njimi odlo\xc4\x8dil, da bo zmaja ubil. Sledil mu je do jame, kjer je na\xc5\xa1el spe\xc4\x8dega zmaja in lepo, jokajo\xc4\x8do deklico ob njem. Grajska h\xc4\x8di in mladi pastir sta zbe\xc5\xbeala na vrh Raduhe. Po treh letih iskanja je zmaju le uspelo najti h\xc4\x8der. H\xc4\x8der je ubogemu, la\xc4\x8dnemu o\xc4\x8detu dala jesti sinove jetra. Zmaj se je v trenutku spremenil v gra\xc5\xa1\xc4\x8daka in vstopil v ko\xc4\x8do. Ob pogledu na jokajo\xc4\x8do h\xc4\x8der mu je po\xc4\x8dilo srce in je umrl. H\xc4\x8derin sin\xc4\x8dek pa je po o\xc4\x8detovi smrti takoj o\xc5\xbeivel._NEWLINE_Pravljica je bila izdana v zbirki Pal\xc4\x8dek v \xc4\x8dedri, leta 1959.\n_START_SECTION_\nZmajev zob\n_START_PARAGRAPH_\nV Mo\xc4\x8dilniku nad dov\xc5\xa1ko vasjo le\xc5\xbei Zlato jezero. V njem je \xc5\xbeivel zmaj s sedmimi glavami. Rad je jedel otroke vse do dne, ko ga je zob mo\xc4\x8dno bolel, ker je pohrustal preve\xc4\x8d otrok. V hudih bole\xc4\x8dinah se je spomnil na velikana Robavsa, ki mu je izril zobe. Robavsu je zmaju izril zob. Ta ga je povabil na pojedino v svoj dom._NEWLINE_Pravljica je bila izdana v zbirki Triglavske ptavljice 1, leta 1994.\n_START_SECTION_\nMacelj- orja\xc5\xa1ki okamneli zmaj\n_START_PARAGRAPH_\nIz mo\xc4\x8dvirja, ki je nastajalo ob upadanju in izginjanju Panonskega morja, je prilezel zmaj. Imel je velik trup, s katerim je uni\xc4\x8dil dolino med dana\xc5\xa1njimi Halozami in Hrva\xc5\xa1kim Zagorjem. Ajd, mo\xc4\x8dan mo\xc5\xbe , se po\xc5\xa1asti ni ustra\xc5\xa1il, temve\xc4\x8d je pripravil kopje, ki ga je zmaju zabil v srce. Zmajevo truplo je prekril gozd. Na mestu kje je Ajd, ki ga je kr\xc5\xa1\xc4\x8danska vera preimenovala v Svetega Jurija, vrgel kopje, so zgradili cerkev v \xc4\x8dast Svetemu Juriju. Na mestu, kjer je imel zmaj glavo z velikim rogom, so doma\xc4\x8dini zgradili obrambni tabor, ki je kasneje prerasel v grad Rogatec._NEWLINE_Pravljica je bila izdana v zbirki Farice, leta 1998.\n_START_SECTION_\nZmaj\xc4\x8dek Jami v Postojnski jami\n_START_PARAGRAPH_\nVse dokler ni reka [[Pivka narasla in jamo povsem zalila, so v Postojnski jami \xc5\xbeiveli stra\xc5\xa1ni zmaji. Pre\xc5\xbeivel je le eden izmed njih, zmaj\xc4\x8dek Jami, ki pa bil \xc4\x8disto majhen, prijazen in dobrosr\xc4\x8den zmaj. Rad se je sprehajal po hribu Sovi\xc4\x8du in nabiral ro\xc5\xbee. Po\xc4\x8dutil se je osamljenega, zato je postajal vedno bolj \xc5\xbealosten. Spoprijateljil se je z jamskim hro\xc5\xa1\xc4\x8dem Drobnovratnikom, ki mu je razkril skrivnost jamskih hro\xc5\xa1\xc4\x8dev in sicer zaklad jamskih biserov. Jamski hro\xc5\xa1\xc4\x8di so mu zaupali, da varujejo jamske bisere pred jamskim \xc5\xa1kratom \xc5\xa0vigljem. Drobnovratnik in njegovi prijatelji hro\xc5\xa1\xc4\x8di so Jamiju zaupali pomembno nalogo, pred tem pa so ga opozorili, naj ne nasede \xc5\xa0vigljevim ukanam. \xc4\x8cuval je jamske bisere, vse dokler ni od utrujenosti zaspal. Medtem \xc4\x8dasom je prihitel \xc5\xa1krat \xc5\xa0vigelj in Jamiju sku\xc5\xa1al ukrasti bisere. Jami se je prebudil in zaslutil nevarnost. \xc5\xa0vigelj je Jamiju obljubil, da mu izpolni katerokoli \xc5\xbeelje, le \xc4\x8de ga izpusti. Jami si je za\xc5\xbeelel, da bi postal \xc4\x8dlovek. \xc5\xa0vigljeva \xc4\x8darovnija se je ponesre\xc4\x8dila in zmaj\xc4\x8dek Jami je postal pomanj\xc5\xa1ana oblika zmaja. Imel pa je \xc4\x8dlove\xc5\xa1ko barvo ko\xc5\xbee. \xc5\xa0vigelj je Jamiju pokradel biser in zbe\xc5\xbeal, a njegovi prijatelji hro\xc5\xa1\xc4\x8di niso bili ni\xc4\x8d hudi. Vesli so bili, da se Jamiju ni pripetilo \xc5\xa1e kaj huj\xc5\xa1ega. Drobovratnik je zmaj\xc4\x8dka Jamija preimenoval v \xc4\x8dlove\xc5\xa1ko ribico in \xc5\xa1e danes ga lahko sre\xc4\x8date v Postojnski jami, ko mirno plava sem ter tja.'